Stavba vezikuly
**Vezikula** je názov pre štruktúru vo vnútri alebo mimo bunky, ktorá je ohraničená (fosfo)lipidovou dvojvrstvou. Sú podobné micelám, ktoré však majú len jednu vrstvu.

Vezikuly vznikajú pri príjme, výdaji alebo transporte materiálov v bunke. Môžu sa zlúčiť s plazmatickou membránou, aby sa ich obsah preniesol do bunky alebo mimo nej, a aj s organelami v bunke pri transporte materiálov pre ne. Majú viaceré významné využitia pre bunku, lebo vo vnútri majú iné zlúčeniny než sú priamo v cytozole bunky. Medzi ich funkcie patrí metabolizmus a transport materiálov, ale aj ovplyvňovanie niektorých reakcií v bunke. Alzheimerova choroba, neurologické aj metabolické choroby sa spájajú s nesprávnym priebehom vezikulárneho transportu.

Typy
----

Typy vezikúl
* Vakuoly – organely, ktoré obsahujú zásobné látky pre bunku
* Lyzozómy – sú využívané na metabolizmus bunky - potrava sa „vtiahne" endocytózou do bunky a v lyzozómoch rozkladá na potrebné zlúčeniny využiteľné pre bunku. Tiež trávia organely, ktoré zle pracujú alebo nie sú potrebné – tento proces sa nazýva autofágia
* Transportné vakuoly – presúvajú látky vnútri bunky. Presúvajú bielkoviny po ich syntéze v ribozómoch endoplazmatického retikula do Golgiho aparátu, kde sú upravované a potom presúvané ďalej do iných organel.
* Ostatné – prenášajú látky z bunky mimo ňu

Transport
---------

Niektoré vezikuly vznikajú z membrány endoplazmatického retikula a iné vytvára bunková stena – zabratím materiálu, ktorý sa nachádza mimo bunky. Na stavbu vezikuly sa používa niekoľko molekúl, medzi ktoré patria klatrín, COPI a COPII. 

Vnútri v bunke prenášajú potrebné zlúčeniny a vezikula sa označí receptorom, aby iné receptory poznali, aké látky prenáša. Na vonkajšej strane vezikuly sa nachádzajú takzvané v-SNARE receptory (*v* ako *vezikulové*) a na cieľovom mieste v bunke sa nachádzajú takzvané t-SNARE receptory (*t* ako *target*, angl. *cieľové*). Tieto receptory sú schopné navzájom sa rozpoznať a naviazať na seba. Vďaka tomu sa prenesia na danú membránu len konkrétna látka. Je potreba veľký počet SNARE receptorov, lebo aj prenášaný počet rôznych látok v bunke je mimoriadny. Niekedy môže byť prenášaných niekoľko látok zároveň, čo sa označuje ako multivezikulárny transport. Vezikuly sa umiestnia za sebou v tzv. multivezikulárnom telese – endozóme – a sú nasmerované na spoločné cieľové miesto, kde sa rozlíšia pomocou receptorov. Len vezikula, ktorá je prvá v poriadí, má receptory určujúce cieľové miesto pre transport.

Multivezikulárny transport
Nielen význam (multi)vezikulárneho transportu vyvoláva snahy o vysvetlenie jeho vzniku v organizmoch. Vážnym impulzom najmä v posledných rokoch boli zástancovia hnutia inteligentného dizajnu, ktorý ho označujú za prípad mechanizmu tzv. „nezjednodušiteľnej zložitosti" a preto tvrdia, že nie je možné, aby bol vytvorený nikým neriadenými, čisto materialistickými (evolučnými) procesmi. Práve to, že pozostáva z viacerých závislých a prepojených etáp v čase a aj prepojených častí, ho robí náročným na vysvetlenie náhodným vznikom. Receptor na vezikule je „nadbytočný" a „nevýhodný" pre bunku pri začiatku procesu, význam má až v cieli, ale na začiatku nie je jasné, že je tento receptor potrebný. Ani cieľový receptor nemá prečo vznikať, lebo „nevie", že sa transportovaná látka označí príslušným v-SNARE, ktorý rozoznáva. Zatiaľ neboli ešte vyvinuté prijateľné riešenia vzniku multivezikulárneho transportu.

Referencie
----------

1. ↑  Katzmann DJ, Odorizzi G, Emr SD (2002). "Receptor downregulation and multivesicular-body sorting" (PDF). Nat. Rev. Mol. Cell Biol. 3 (12): 893–905. doi:10.1038/nrm973. PMID 12461556
2. ↑  Behe, M.: Darwinova černá skříňka. Návrat domů, Praha. 2001.
3. ↑  Lipids, Membranes and Vesicle Trafficking - The Virtual Library of Biochemistry, Molecular Biology and Cell Biology  Archivované 2019-11-18 na Wayback Machine
4. ↑  Katzmann DJ, Odorizzi G, Emr SD (2002). "Receptor downregulation and multivesicular-body sorting" (PDF). Nat. Rev. Mol. Cell Biol. 3 (12): 893–905. doi:10.1038/nrm973. PMID 12461556
5. ↑  Behe, M.: Darwinova černá skříňka. Návrat domů, Praha. 2001.

Literatúra
----------

* Alberts, Bruce; et al. (1998). *Essential Cell Biology: An Introduction to the Molecular Biology of the Cell*. Garland Pub. ISBN 978-0-8153-2971-8.
* Behe, M.: *Darwinova černá skříňka*. Návrat domů, Praha. 2001.
* Strobel, L.: *Kauza Stvoriteľ*. Porta Libri Bratislava 2002

Pozri aj
--------

* COPI
* COPII
* Receptor
* Lyzozóm
* Inteligentný dizajn
* Klatrín
* SNARE

Externé odkazy
--------------

* Lipids, Membranes and Vesicle Trafficking - The Virtual Library of Biochemistry, Molecular Biology and Cell Biology Archivované 2019-11-18 na Wayback Machine

Zdroj
-----


|  |  |
| --- | --- |
| Portal | Biologický portálChemický portál |

*Tento článok je čiastočný alebo úplný preklad článku Vesicle (biology and chemistry) na anglickej Wikipédii.*